कलेज बिदा भएपछि क्याटिनमा बसेर उनीहरू कहाँ के सहयोग पुर्‍याउने भनेर छलफल गरिरहेका हुन्छन्, काम बाँडफाँडको तयारी गरिरहेका हुन्छन् । गत वर्ष भूकम्पले भौतिक संरचनाहरू तहसनहस बनायो । भूकम्पपीडितहरू जाडोले गर्दा मरेको खबर दैनिकजसो आइरहेको थियो । पीडितहरू निकै कष्टकर जीवन बिताइरहेका थिए । उता थुप्रै गाउँ राहत कुरिरहेका थिए । यस्तो अवस्थामा डोकोनाम्लो समूहमा आबद्ध यी तन्नेरीहरू चुप लागेर बस्न सकेनन् । उनीहरूले आपसमा सल्लाह गरे । सबैलाई लाग्यो, तत्काल घटनास्थल पुगेर केही सहयोग गर्नुपर्छ । मन भएपछि बाँकी कुरा आफैं जुट्ने रहेछ ।
